ლერი ხაბელოვი

ლერი ხაბელოვი (დ. 5 ივლისი, 1964, თბილისი) — ქართველი მოჭიდავე, ოლიმპიური ჩემპიონი (1992), იურისტი, პოლიტიკოსი. საბჭოთა კავშირის სპორტის დამსახურებული ოსტატი (1986). საქართველოს ეროვნული ოლიმპიური კომიტეტის პრეზიდენტი 2012 წლიდან.

 ბიოგრაფია
1985 წელს დაამთავრა საქართველოს   ფიზიკური კულტურის სახელმწიფო ინსტიტუტი, ხოლო 2000 წელს ივანე ჯავახიშვილის სახელობის თბილისის სახელმწიფო უნივერსიტეტი. ხაბელოვი არის თავისუფალი სტილით მოჭიდავეებს შორის მსოფლიოს ხუთგზის (1985, 1987, 1990, 1991, 1993) ჩემპიონი და ევროპის ოთხგზის (1985, 1987, 1988, 1992) ჩემპიონი. ლერი ხაბელოვი 1988 წელს ოლიმპიადის ვერცხლის პრიზიორი გახდა, 1992 წელს კი — ოლიმპიური ჩემპიონი.

ხაბელოვი იყო საქართველოს ეროვნული ოლიმპიური კომიტეტის ვიცე-პრეზიდენტი, 1998–2004 წლებში — სპორტის სახელმწიფო დეპარტამენტის უფროსის პირველი მოადგილე, ხოლო 2004-2008 წლებში ოლიმპიური კომიტეტის პირველი ვიცე-პრეზიდენტი. 2012 წლიდან არის საქართველოს ეროვნული ოლიმპიური კომიტეტის პრეზიდენტი (უკვე მესამე ვადით).

2012-2016 წლებში იყო  საქართველოს მე-8 მოწვევის პარლამენტის წევრი (ქარელის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.  2016-2020 წლებში — საქართველოს მე-9 მოწვევის პარლამენტის წევრი  პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

დაოჯახებულია, ჰყავს 5 შვილი. არის ვახტანგ გორგასლის მე-2 ხარისხის ორდენისა და ღირსების ორდენის კავალერი.

 ძირითადი შედეგები 
 წელი  ტურნირი  მასპინძელი  წონითიკატეგორია  ადგილი 1985  ევროპის ჩემპიონატი  ლაიფციგი, გდრ  -100 კგ   1985  მსოფლიო ჩემპიონატი  ბუდაპეშტი, უნგრეთი  -100 კგ   1987  ევროპის ჩემპიონატი  ველიკო-ტირნოვო, ბულგარეთი  -100 კგ   1987  მსოფლიო ჩემპიონატი  კლერმონ-ფერანი, საფრანგეთი  -100 კგ   1988  ევროპის ჩემპიონატი  მანჩესტერი, დიდი ბრიტანეთი  -100 კგ   1988  ზაფხულის XXIV ოლიმპიური თამაშები  სეული, კორეა  -100 კგ   1990  მსოფლიო ჩემპიონატი  ტოკიო, იაპონია  -100 კგ   1991  მსოფლიო ჩემპიონატი  ვარნა, ბულგარეთი  -100 კგ   1992  ევროპის ჩემპიონატი  კაპოშვარი, უნგრეთი  -100 კგ   1992  ზაფხულის XXV ოლიმპიური თამაშები  ბარსელონა, ესპანეთი  -100 კგ  

საინტერესო ფაქტები
1990 წლის დეკემბერში სპორტულმა ჟურნალისტებმა ლერი ხაბელოვი საქართველოს მესამე საუკეთესო სპორტსმენად დაასახელეს.დავით გობეჯიშვილი — საქართველოს საუკეთესო სპორტსმენი // „ლელო“, 1 იანვარი, 1991, № 1 (10414), გვ. 1.

რესურსები ინტერნეტში

 ლერი ხაბელოვი — ქართული სპორტი

სქოლიო

კატეგორია:დაბადებული 5 ივლისი
კატეგორია:დაბადებული 1964
კატეგორია:თბილისში დაბადებულები
კატეგორია:ქართველი ოლიმპიური ჩემპიონები
კატეგორია:ქართველი მოჭიდავეები თავისუფალ სტილში
კატეგორია:საბჭოთა კავშირის სპორტის დამსახურებული ოსტატები
კატეგორია:ვახტანგ გორგასლის II ხარისხის ორდენის კავალრები
კატეგორია:საქართველოს ღირსების ორდენის კავალრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბრწყინვალების საპრეზიდენტო ორდენის კავალრები
კატეგორია:ცოცხალი ადამიანები